Document ID: 32003R1885

32003R1885
L 277/5
JURNALUL OFÍCIAL AL UNIUNII EUROPENE
REGULAMENTUL (CE) NR. 1885/2003 AL COMISIEI
din 27 octombrie 2003
de modificare a Regulamentului (CE) nr. 2138/97 privind delimitarea zonelor omogene de producție a uleiului de măsline
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul 136/66/CEE al Consiliului din 22 septembrie 1966 privind organizarea comună a pieței în sectorul uleiurilor și grăsimilor (1), astfel cum a fost modificat ultima dată prin Regulamentul (CE) nr. 1513/2001 (2),
având în vedere Regulamentul (CEE) nr. 2261/84 al Consiliului din 17 iulie 1984 de stabilire a normelor generale privind acordarea de ajutor pentru producția de ulei de măsline și pentru organizațiile de producători (3), astfel cum a fost modificat ultima dată prin Regulamentul (CE) nr. 1639/98 (4), în special articolul 19,
întrucât:
(1)
Articolul 18 din Regulamentul (CEE) nr. 2261/84 prevede că producțiile de măsline și de ulei trebuie stabilite per zonă omogenă de producție pe baza datelor furnizate de statele membre producătoare.
(2)
Delimitarea zonelor de producție a făcut obiectul anexei la Regulamentul (CE) nr. 2138/97 al Comisiei (5), astfel cum a fost modificat ultima dată prin Regulamentul (CE) nr. 1836/2002 (6). Din motive administrative și structurale, pentru anul de comercializare 2002/2003 este necesar să se aducă modificări la zonele omogene de producție din Grecia, din Spania și din Italia.
(3)
Măsurile prevăzute de prezentul regulament sunt conforme cu avizul Comitetului de gestionare a uleiurilor și grăsimilor,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 2138/97 se modifică după cum urmează:
1.
La punctul (A), părțile care se referă la provinciile „Brindisi”, „Lecce” și „Sassari” se înlocuiesc cu textele din anexa I la prezentul regulament.
2.
La punctul (C), rubrica „Νομός Αχαΐας” se modifică după cum urmează:
(a)
la zona 3, numele comunelor „Αγίας Βαρβάρας, Αγίας Μαρίνας, Αλεποχωρίου, Βελιμαχίου, Δροσιάς, Ερυμανθείας, Καλανίστρας, Καλάνου, Καλεντζίου, Καλουσίου, Κάλφα, Καταρράκτη, Λακκωμάτων, Μανεσίου, Νέου Κομπηγαδίου, Πορτών, Ρουπακίας, Σκιαδά, Σκούρα, Σπαρτιάς, Σταυροδρομίου, Χιόνας, Χρυσοπηγής” se elimină;
(b)
se adaugă următoarea zonă 4:
„Ζώνη 4:
Κοινότητες: Αγίας Βαρβάρας, Αγίας Μαρίνας, Αλεποχωρίου, Βελιμαχίου, Δροσιάς, Ερυμανθείας, Καλανίστρας, Καλάνου, Καλεντζίου, Καλουσίου, Κάλφα, Καταρράκτη, Λακκωμάτων, Μανεσίου, Νέου Κομπηγαδίου, Πορτών, Ρουπακίας, Σκιαδά, Σκούρα, Σπαρτιάς, Σταυροδρομίου, Χιόνας, Χρυσοπηγής.”
3.
Punctul D se modifică după cum urmează:
(a)
la rubrica „Comunidad autónoma: Andalucía”, partea referitoare la provincia „Huelva” se înlocuiește cu textul din anexa II la prezentul regulament;
(b)
rubrica „Comunidad autónoma: Aragón” se modifică după cum urmează:
(i)
Comuna „Blesa” se inserează la zona 3 din provincia „Teruel”;
(ii)
Comuna „Pradilla de Ebro” se inserează la zona 4 din provincia „Zaragoza”;
(iii)
Comuna „Villanueva de Huerva” se inserează la zona 5 din provincia „Zaragoza”;
(c)
rubricile „Comunidad autónoma: Castilla y León” și „Comunidad autónoma: Madrid” se înlocuiesc cu textele din anexa III la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Se aplică de la 1 noiembrie 2002.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 octombrie 2003.

Labels: 18
17
6